Leopoldo Cintra Frías

Leopoldo Cintra Frías (født 17. juli 1941 i Yara i den daværende provinsen Oriente på Cuba), også kjent under kallenavnet Polo eller Polito er en cubansk general og politiker. Han har vært Cubas forsvarsminister siden 2011. Han deltok i den cubanske revolusjon, borgerkrigen i Angola, den sørafrikanske grensekrigen og Ogaden-krigen. Han var kommandør for de cubanske styrkene i Angola fra 1987, da han overtok fra Arnaldo Ochoa, til 1989, og ledet de cubanske styrkene i det viktige slaget ved Cuito Cuanavale. Cintra er også et av medlemmene i det cubanske kommunistpartiets politiske komité, og holder også tittelen Helt av Republikken Cuba.

Cubanske offiserer
Cubanske politikere
Personer fra provinsen Granma